Държавен вестник, бр. 39, 2024 г., стр. 21

БРОЙ  39	
Д Ъ Р Ж А В Е Н  В Е С Т Н И К 	
СТР.  21  
жане и развитие на научноизследователска 
инфраструктура, която създава условия за 
извършване на научни изследвания или на 
иновационна дейност, включително за изпъл­
нението на програми по тематичните области 
от Иновационната стратегия за интелигентна 
специализация.
(3) Споразумението по ал. 1 се сключва в 
писмена форма и съдържа:
1. наименование на обединението, изписано 
на български език;
2. цел на обединението;
3. права и задължения на участниците;
4. водеща и партниращи организации и 
начин на представляването им;
5. правила за използването на научноиз­
следователска инфраструктура от страна на 
участниците в обединението;
6. правила за разпределяне правата на 
интелектуалната собственост и приходите от 
тях между участниците в обединението;
7. имуществени отношения между участни­
ците и начина на ползване на придобитото 
имущество.
Чл. 47. (1) За повишаване на обществената 
значимост на научните изследвания и ефектив­
ността на инвестираните публични средства 
висши училища и/или научни организации 
може да се сдружават или могат да създават 
институти.
(2) Институтите по ал. 1 могат да се създават 
по реда на Закона за висшето образование, 
Закона за Българската академия на науките, 
Закона за Селскостопанската академия или 
като институти към две или повече висши 
училища и/или научни организации. 
(3) Институтът към две или повече вис­
ши училища и/или научни организации се 
създава като юридическо лице с акт на Ми­
нистерския съвет по съвместна инициатива 
на съответните висши училища и/или научни 
организации.
(4) С акта на Министерския съвет по ал. 3 
по предложение на съответните висши учи­
лища и/или научни организации се уреждат 
статутът и правилата за съвместно управление 
и финансиране на института.
(5) С цел стопанска реализация на резул­
тати от научните изследвания, от иноваци­
онна дейност или от права върху обектите 
на интелектуалната собственост, както и за 
получаване на публично финансиране за инова­
ционна дейност, участниците в обединението/
сдружението по ал. 1 – висши училища и/или 
научни организации, притежаващи правата 
на интелектуална собственост или научните 
резултати, както и институтите по ал. 1 и 
2 могат да създават и търговски дружества 
при условия и по ред, определени с акт на 
Министерския съвет.
Г л а в а  ч е т в ъ р т а
НАСЪРЧАВАНЕ НА ИНОВАЦИИТЕ
Раздел I
Общи положения
Чл. 48. (1) Насърчаването на иновациите се 
осъществява чрез финансови и нефинансови 
инструменти и механизми при условия и по 
ред, определени в този закон, както и при 
условията и по реда на съответните специални 
закони и подзаконови нормативни актове.
(2) Финансовите и нефинансовите механиз­
ми и инструменти по ал. 1 включват:
1. безвъзмездна финансова помощ; 
2. субсидии, директно договаряне, колек­
тивни схеми;
3. ваучери; 
4. заеми и гаранции по заеми;
5. поощрителни мерки и награди;
6. административни мерки;
7. други.
Чл. 49. (1) Финансовото насърчаване 
на иновациите се изразява в пълно или 
частично финансиране със средства от дър­
жавния бюджет, от Европейския съюз и по 
международни програми и споразумения, от 
дарения и от други източници в съответствие 
с целите и приоритетите, определени в на­
ционални, включително секторни стратеги­
чески документи за развитие и насърчаване 
на иновациите.
(2) Насърчаването на иновациите чрез 
финансиране със средства от държавния 
бюджет се осъществява при условията и по 
реда, определени в този закон.
(3) Насърчаване чрез финансиране със 
средства от държавния бюджет може да се 
осъществява и при условията и по реда на 
специални закони за изпълнение на секторни 
политики.
(4) Насърчаване на иновациите чрез фи­
нансиране със средства от Европейския съюз 
и по международни договори се осъществява 
при условията и по реда, определени в правото 
на Европейския съюз, националното право и 
международните договори.
(5) Финансирането по ал. 1 се осъществява 
при условията на ненарушаване на конкурен­
цията и правилата в областта на държавни­
те помощи и по начин, който да гарантира 
ефективност, ефикасност и прозрачност при 
разходването на средствата.
Чл. 50. (1) Със средства от държавния 
бюджет се финансират изцяло или частично 
дейности за изпълнение на:
1. националните програми в областта на 
иновациите;
2. Иновационната стратегия за интелигент­
на специализация;
3. Рамковата програма за научни изслед­
вания и иновации;